Temeljem članka 51. Statuta Dječjeg vrtića Vlakić Martijanec, KLASA: 601-16/23-01/03; URBROJ: 2186-30-03-23-1 od 09.06.2023. godine i Odluke o mjerilima za financiranje ranog i predškolskog odgoja i ostvarivanju prava prednosti upisa u Dječji vrtić Vlakić Martijanec „Službeni vjesnik Općine Martijanec“ broj 6/26, KLASA: 601-03/26-01/02; URBROJ: 2186-19-01-26-5 od 29. lipnja 2026. godine, Upravno vijeće Dječjeg vrtića Vlakić Martijanec na svojoj 25. sjednici održanoj dana 23. srpnja 2026. godine, donijelo je

ODLUKU 
o visini ekonomske cijene Dječjeg vrtića Vlakić Martijanec

I.
Ovom Odlukom utvrđuje se visina ekonomske cijene za redoviti cjelodnevni program u Dječjem vrtiću Vlakić Martijanec.

II.
Mjesečna ekonomska cijena po upisanom djetetu iznosi 526,32 eura za vrtićke skupine i 570,18 eura za jasličke skupine.
Mjesečne cijene iz stavka 1. ovog članka primjenjuju se od 01. rujna 2026. godine.

III.
Općina Martijanec sufinancira iznos od 406,32 eura po djetetu za vrtićke skupine i 440,18 eura po djetetu za jasličke skupine za djecu koja pohađaju redoviti cjelodnevni program ranog i predškolskog odgoja i obrazovanja.

IV.
Korisnik usluge Dječjeg vrtića koji ima prebivalište na području Općine Martijanec sudjeluje u plaćanju do ekonomske cijene usluga Dječjeg vrtića kako slijedi:
	Redoviti 10 - satni  program
	Ekonomska cijena (EUR)
	Iznos sufinanciranja (EUR)

	
	
	Općina Martijanec
	Korisnik usluge

	Vrtićke skupine
	526,32
	406,32
	120,00

	Jasličke skupine
	570,18
	440,18
	130,00



V.
Razliku između ekonomske cijene utvrđene u članku II. i iznosa sufinanciranja iz članka III. ove Odluke podmiruju roditelji, odnosno skrbnici upisanog djeteta.

VI.
Korisnik usluge Dječjeg vrtića koji ima prebivalište na području druge jedinice lokalne samouprave sudjeluje u cijeni usluga Dječjeg vrtića u iznosu razlike između cijene koju podmiruje jedinica lokalne samouprave u kojoj korisnik usluga ima prebivalište i pune ekonomske cijene usluga Dječjeg vrtića.
VII.
Stupanjem na snagu ove Odluke prestaje važiti Odluka o visini ekonomske cijene Dječjeg vrtića Vlakić Martijanec (KLASA: 601-13/24-01/01; URBROJ: 2186-30-03-24-23 od 09.12.2024. godine).

VIII.
Ova Odluka objavit će se na oglasnoj ploči i mrežnoj stranici Dječjeg vrtića, a stupa na snagu 01. rujna 2026. godine.


KLASA: 601-13/26-01/01
URBROJ: 2186-30-03-26-2
Martijanec, 23. srpnja 2026. godine


                                                                                 PREDSJEDNICA UPRAVNOG VIJEĆA
                                                                                                Dječjeg vrtića Vlakić Martijanec

                                                                                                 ___________________________
                                                                                               Sanja Grković, univ. mag. oec.
























